CELEX: 32014D0798
Language: lt
Date: 1415836800000
Title: 2014/798/ES: 2014 m. lapkričio 13 d. Komisijos įgyvendinimo sprendimas, kuriuo dėl Sąjungos vidaus prekybos galvijais ir kiaulėmis sveikatos sertifikatų pavyzdžių formato ir papildomų sveikatos reikalavimų, susijusių su Trichinella ir taikomų Sąjungos vidaus prekybai naminėmis kiaulėmis, iš dalies keičiamas Tarybos direktyvos 64/432/EEB F priedas (pranešta dokumentu Nr. C(2014) 8336)  Tekstas svarbus EEE

15.11.2014   
            
            
               LT
            
            
               Europos Sąjungos oficialusis leidinys
            
            
               L 330/50
            
         KOMISIJOS ĮGYVENDINIMO SPRENDIMAS
   2014 m. lapkričio 13 d.
   kuriuo dėl Sąjungos vidaus prekybos galvijais ir kiaulėmis sveikatos sertifikatų pavyzdžių formato ir papildomų sveikatos reikalavimų, susijusių su Trichinella ir taikomų Sąjungos vidaus prekybai naminėmis kiaulėmis, iš dalies keičiamas Tarybos direktyvos 64/432/EEB F priedas
   
      
         (pranešta dokumentu Nr. C(2014) 8336)
      
   
   (Tekstas svarbus EEE)
   
      (2014/798/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos 16 straipsnio antrą pastraipą,
   kadangi:
   
               (1)
            
            
               Direktyva 64/432/EEB nustatomos gyvūnų sveikatos sąlygos, kuriomis reglamentuojama Sąjungos vidaus prekyba galvijais ir kiaulėmis. Ja, be kitų dalykų, nustatoma, kad galvijai ir kiaulės į paskirties vietą turi būti vežami su sveikatos sertifikatu, atitinkančiu tos direktyvos F priedo 1 arba 2 pavyzdį;
            
         
               (2)
            
            
               Komisijos reglamento (EB) Nr. 599/2004 (2) 1 straipsnyje nustatoma, kad įvairūs sveikatos sertifikatai, kurių reikalaujama prekiaujant Sąjungoje, turi būti pateikiami pagal suderintą prie to reglamento pridėtą pavyzdį;
            
         
               (3)
            
            
               kadangi Direktyvos 64/432/EEB F priede pateikiamų 1 ir 2 sertifikatų pavyzdžių turinį reikia pakeisti, taip pat reikia pakeisti šių sveikatos sertifikatų pavyzdžių formatą;
            
         
               (4)
            
            
               Direktyvos 64/432/EEB 6 straipsnio 2 dalies e punkto ir 3 dalies nuostatos nustojo galioti 2000 m. gruodžio 31 d., todėl jos nebeturėtų būti taikomos sertifikavimo reikmėms tos direktyvos F priedo 1 sveikatos sertifikato pavyzdyje;
            
         
               (5)
            
            
               Komisijos reglamente (EB) Nr. 2075/2005 (3) pateikiamos ūkių, kuriuose laikomos naminės kiaulės, statuso nustatymo taisyklės;
            
         
               (6)
            
            
               Komisijos reglamentu (ES) Nr. 216/2014 (4), kuriuo Reglamentas (EB) Nr. 2075/2005 iš dalies pakeistas, nustatyti reikalavimai, kuriuos maisto verslo subjektai turi tenkinti, kad ūkiai, kurie taiko kontroliuojamąsias laikymo sąlygas, būtų oficialiai pripažinti tokiais ūkiais ir jiems būtų taikomos leidžiančios nukrypti nuostatos dėl skerdenų tyrimų;
            
         
               (7)
            
            
               Komisijos įgyvendinimo reglamente (ES) Nr. 1114/2014 (5), kuriuo iš dalies keičiamas Reglamentas (EB) Nr. 2075/2005, paaiškinama, kokios sąlygos taikomos tais atvejais, kai veisimui ir produkcijai skirtos naminės kiaulės pervežamos iš vieno ūkio į kitą per surinkimo centrus;
            
         
               (8)
            
            
               siekiant sudaryti valstybėms narėms sąlygas taikyti tinkamą tyrimų dėl Trichinella tvarką ir nekelti pavojaus veisimui ir produkcijai skirtų naminių kiaulių paskirties ūkio statusui, informacija apie gyvūnų, kuriais prekiaujama, kilmės ūkio oficialų pripažinimą taikančiu kontroliuojamąsias laikymo sąlygas, kaip nustatyta Reglamento (EB) Nr. 2075/2005 8 straipsnyje, įtraukiama į Sąjungos vidaus prekybos kiaulėmis sveikatos sertifikato pavyzdį, surašytą kaip Direktyvos 64/432/EEB F priede pateiktas 2 pavyzdys;
            
         
               (9)
            
            
               todėl Direktyvos 64/432/EEB F priedas turėtų būti atitinkamai iš dalies pakeistas;
            
         
               (10)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 64/432/EEB F priedas iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.
   Jis taikomas nuo 2015 m. sausio 1 d.
   
      Priimta Briuselyje 2014 m. lapkričio 13 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL 121, 1964 7 29, p. 1977/64.
   
      (2)  2004 m. kovo 30 d. Komisijos reglamentas (EB) Nr. 599/2004 dėl Bendrijos vidaus prekybos gyvūnais ir gyvūninės kilmės produktais suderinto sertifikato pavyzdžio ir patikrinimo ataskaitos patvirtinimo (OL L 94, 2004 3 31, p. 44).
   
      (3)  2005 m. gruodžio 5 d. Komisijos reglamentas (EB) Nr. 2075/2005, nustatantis specialiąsias oficialios Trichinella kontrolės mėsoje taisykles (OL L 338, 2005 12 22, p. 60).
   
      (4)  2014 m. kovo 7 d. Komisijos reglamentas (ES) Nr. 216/2014, kuriuo iš dalies keičiamas Reglamentas (EB) Nr. 2075/2005, nustatantis specialiąsias oficialios Trichinella kontrolės mėsoje taisykles (OL L 69, 2014 3 8, p. 85).
   
      (5)  2014 m. spalio 21 d. Komisijos įgyvendinimo reglamentas (ES) Nr. 1114/2014, kuriuo iš dalies keičiamas Reglamentas (EB) Nr. 2075/2005, nustatantis specialiąsias oficialios Trichinella kontrolės mėsoje taisykles (OL L 302, 2014 10 22, p. 46).
   
      PRIEDAS
      
         
            „F PRIEDAS
            
               1 pavyzdys
            
            
               Veisimui/produkcijai/skerdimui skirtų galvijų sveikatos sertifikatas
            
            
               
            
               
            
               
            
               
            
               
            
               2 pavyzdys
            
            
               Veisimui/produkcijai/skerdimui skirtų kiaulių sveikatos sertifikatas